**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici**

**zo dňa 10. decembra 2018**

**K bodu 5**

Predseda VR PrF UMB predložil návrh na udelenie vedecko-pedagogického titulu docent JUDr. Martinovi KUBINCOVI, PhD., v odbore 3.4.10. obchodné a finančné právo.

Následne odovzdal slovo Mult. Dr. h. c. prof. JUDr. Mojmírovi MamojkOVI, CSc., ktorý ako predseda habilitačnej komisie predniesol návrh a prečítal členom VR PrF UMB podstatné časti zo zápisnice z habilitačnej prednášky a obhajoby habilitačnej práce JUDr. Martina KUBINCA, PhD., v odbore 3.4.10. obchodné a finančné právo zo dňa 3. decembra 2018.

Mult. Dr. h. c. prof. JUDr. Mojmír Mamojka, CSc. informoval prítomných o výsledku hlasovania členov habilitačnej komisie a oponentov po skončení habilitačnej prednášky a obhajoby habilitačnej práce JUDr. Martina Kubinca, PhD., zo dňa 3.12.2018.

Počet členov oprávnených hlasovať bol 3, z toho prítomní 3 členovia. Počet kladných hlasov 3, počet záporných hlasov 0, počet neplatných hlasov 0.

Komisia sa preto jednomyseľne rozhodla podať návrh predsedovi Vedeckej rady Právnickej fakulty UMB na udelenie vedecko-pedagogického titulu docent JUDr. Martinovi Kubincovi, PhD., v študijnom odbore 3.4.10. obchodné a finančné právo, ktorý ho predložil na rokovanie Vedeckej rady Právnickej fakulty UMB.

Vedecká rada PrF UMB konštatovala, že uchádzač spĺňa podmienky na získanie vedecko-pedagogického titulu docent a v celom habilitačnom konaní bol dodržaný postup ustanovený zákonom č. 131/2002 Z. z. o vysokých školách v platnom znení, vyhláškou Ministerstva školstva SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor v platnom znení a smernicou UMB č. 1/2013 zo dňa 28.3.2013 o postupe získavania vedecko-pedagogických titulov alebo umelecko-pedagogických titulov docent a profesor na Univerzite Mateja Bela v Banskej Bystrici v znení Dodatku č. 1 zo dňa 25.8.2014 a Dodatku č. 2 zo dňa 24.4.2015.

Následne predseda VR PrF UMB a predseda habilitačnej komisie podporili udelenie titulu docent JUDr. Martinovi Kubincovi, PhD., a otvoril k uvedenému bodu diskusiu.

Do diskusie sa prihlásil Mult. Dr. h. c. prof. JUDr. Mojmír Mamojka, CSc., ktorý sa vyjadril, že JUDr. Martin Kubinec, PhD. je pracovitý človek a zaslúži si byť docentom. JUDr. Martin Kubinec, PhD. pôsobí aj v právnej praxi, prepojenie teórie a praxe je nutné, ale nesmie to byť poznať na pracovných výkonoch, čo musí posúdiť dekan a rektor. Ďalej v diskusii vystúpila doc. JUDr. Ivana Šošková, PhD., ktorá uviedla, že JUDr. Martin Kubinec, PhD. je absolventom magisterského a doktorandského štúdia na PrF UMB a je nadšená, že teraz sa uchádza našej fakulte aj o udelenie titulu docent na PrF UMB, čo je pre PrF UMB veľkým úspechom.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o udelení titulu docent potrebná nadpolovičná väčšina hlasov všetkých členov Vedeckej rady PrF UMB, tzn. minimálne 18 hlasov.

Počet členov vedeckej rady oprávnených hlasovať: 35

Počet prítomných členov oprávnených hlasovať: 28

Počet odovzdaných hlasov: 28

- z toho kladných: 28

- z toho záporných: 0

- z toho neplatných: 0

**Uznesenie č. 12/2018:** **Vedecká rada Právnickej fakulty UMB v Banskej Bystrici schválila udelenie vedecko-pedagogického titulu docent JUDr. Martinovi KUBINCOVI, PhD. v odbore 3.4.10. obchodné a finančné právo.**

V Banskej Bystrici, 10. decembra 2018

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB